OpenLLM-France/wikimedia huggingface dataset:
# Henry Brask Andersen

Henry Brask Andersen (Copenhaguen, 23 de juny de 1896 - Gentofte, 26 de novembre de 1970) va ser un ciclista danès, que fou professional entre 1922 i 1933. Es dedicà principalment al ciclisme en pista.
Com a ciclista amateur va prendre part en els Jocs Olímpics de 1920 i l'any següent guanyà la medalla d'or al Campionat del món de velocitat amateur. Durant la seva carrera aconseguí nombrosos campionats nacionals en diferents proves.

## Palmarès

* 1918
** Campió de Dinamarca amateur en velocitat
** Campió de Dinamarca amateur en la milla
* 1919
** Campió de Dinamarca amateur en velocitat
* 1920
** Campió de Dinamarca amateur en velocitat
* 1921
** Campió del món en velocitat amateur
** Campió de Dinamarca amateur en velocitat
** Campió de Dinamarca amateur en la milla
* 1926
** Campió de Dinamarca en velocitat
** Campió de Dinamarca en la milla
* 1927
** Campió de Dinamarca en velocitat
** Campió de Dinamarca en la milla
* 1928
** Campió de Dinamarca en velocitat
** Campió de Dinamarca en la milla

## Referències

* ↑ «ANDERSEN Henry Brask (Henry Anders Peter)». [Consulta: 13 setembre 2024].
* ↑ «Olympedia – Henry Brask Andersen». [Consulta: 13 setembre 2024].
* ↑ «L'Auto-vélo», 01-08-1921. [Consulta: 17 març 2023].
* ↑ «Le Miroir des sports», 18-08-1921. [Consulta: 15 març 2023].
* ↑ Henry Brask Andersen. cyclingarchives.com

## Enllaços externs

* Fitxa a sitiodeciclismo.net
* Fitxa a museociclismo.it
# Henry Marsh

Henry Thomas Marsh (Oxford, 5 de març de 1950) és un neurocirurgià britànic. El 2014 va publicar la primera part de les seves memòries, titulada Abans de res, no facis mal, que va ser ben acollida per la crítica. La segona part, Confessions, va sortir a la llum el 2017.

## Biografia

És el petit dels quatre fills de Norman Stayner Marsh i Christiane Christinnecke, que es van mudar a Anglaterra des d'Alemanya el 1939, arran de la denúncia interposada davant la Gestapo contra la seva mare per fer comentaris antinazis. Es van casar a Londres l'estiu de 1939. Va començar a estudiar a l'University College de la Universitat d'Oxford, si bé va deixar la carrera per estudiar Medicina, de la qual finalment es va graduar.
Fins al 2015 va exercir de neurocirurgià al St George's Hospital del sud de Londres, que compta amb una de les unitats especialitzades més grans del país. Va treballar també a les antigues repúbliques soviètiques, especialment a Ucraïna. La seva feina allà des del 1992 amb el seu protegit, Igor Kurilets, es va portar a la pantalla a la pel·lícula documental The English Surgeon, estrenada el 2007.
El 2014 va publicar un llibre que va ser èxit de crítica i públic. I el 2017 en publicà la segona part. L'abril del 2021 es va anunciar que a Marsh li havien diagnosticat càncer de pròstata avançat.

## Referències

* 1 2 Capdevila, Abel. «Henry Marsh: «La por de la mort fa que la sanitat mundial estigui en crisi»». Catorze, 10-03-2023. [Consulta: 9 febrer 2025].
* ↑ Fátima Uribarri «Henry Marsh: "No hay nada que asuste más que un médico asustado"». [Consulta: 14 juliol 2019].
# Economia d'Estònia

Estònia, un país que va ingressar en la Unió Europea el 2004, té una economia de mercat moderna i un dels més elevats nivells de renda per capita de la regió del Mar Bàltic. L'actual govern ha seguit polítiques pressupostàries consistents que han garantit pressupostos equilibrats i deute públic reduït. L'economia es beneficia de la força dels sectors d'electrònica i telecomunicacions i dels forts llaços comercials amb Finlàndia, Suècia, Rússia i Alemanya. Més del 67% del PIB estonià deriva del sector de serveis, 28% de la indústria i prop del 5% del sector primari, incloent l'agricultura.
La prioritat del govern és mantenir les altes taxes de creixement anuals, que es van mantenir en mitjana en els 8% entre 2003 i 2007. El país va travessar una recessió el 2008 en part com a resultat de la retracció en l'economia mundial a causa de la crisi al mercat immobiliari nord-americà. El PIB va contreure 14,3% el 2009, però actualment el país té una de les més altes taxes de creixement de l'Europa, en gran manera gràcies a l'augment de les exportacions i de la inversió estrangera, sobretot després de substituir la corona estoniana, vigent des del 1992, per l'euro l'1 de gener del 2011.

## Referències

* 1 2 3 4 5 6 CIA. «The World Factbook». Arxivat de l'original el 2016-08-13. [Consulta: 31 març 2016].

## Vegeu també

* Tigre Bàltic
# Herbert Douglas

Herbert Douglas (Pittsburgh, 9 de març de 1922 - Pittsburgh, 22 d'abril de 2023), sovint conegut com a Herb Douglas va ser un atleta estatunidenc, especialista en el salt de llargada, que va competir durant la dècada de 1940.
Douglas es va graduar a la Taylor Allderdice High School de Pittsburgh el 1940. Va ser el primer jugador de bàsquet negre d'Allderdice. Va estudiar a la Universitat Xavier de Louisiana i la Universitat de Pittsburgh, on va destacar en diferents proves d'atletisme. Va guanyar la prova del salt de llargada a l'aire lliure de l'AAU el 1945 i en pista coberta el 1947 i el 1949. A l'IC4A va guanyador a l'aire lliure el 1946 i tres vegades en pista coberta.
El 1948 va prendre part en els Jocs Olímpics d'Estiu de Londres, on guanyà la medalla de bronze en la prova del salt de llargada del programa d'atletisme.
El març de 2022 va fer 100 anys i va morir a Pittsburgh el 22 d'abril de 2023, amb de 101 anys. El 2009 va ser inclòs al saló de la fama d'antics alumnes de Taylor Allderdice High School.

## Millors marques

* 100 metres. 10.5" (1948)
* Salt de llargada. 7,69 m (1948)

## Referències

* ↑ Litsky, Frank «Herb Douglas, Olympic Medalist Inspired by Jesse Owens, Dies at 101». The New York Times, 24-04-2023.
* 1 2 Hecht, Steve «Comedian Marty Allen part of Allderdice's first hall class». , 27-08-2009.
* ↑ Meyer, Craig «'I accepted that third place like it was first place': How the 1948 Olympics changed Herb Douglas' life». , 19-07-2021.
* 1 2 3 «Olympedia – Herb Douglas». [Consulta: 23 juny 2024].
* ↑ «Oldest living Olympic medalist Herb Douglas returns home to celebrate 100th birthday». , 08-03-2022.
* ↑ «Track and Field Statistics». [Consulta: 23 juny 2024].
# Herbert Nebe

Herbert Nebe (Leipzig, 11 de maig de 1899 - Gotha, 13 d'octubre de 1985) va ser un ciclista alemany que fou professional entre 1925 i 1930. El seu èxit més important fou la medalla de plata al Campionat del Món de ciclisme de 1928.

## Palmarès

Palmarès de Herbert NEBE.
* 1927
** 1r de la Volta a Dresden
* 1928
** 1r de la Berlín-Cottbus-Berlín
** 1r de la Volta Bayern
** Medalla de plata al Campionat del Món de ciclisme

### Resultats al Tour de França

* 1930. Abandona (19a etapa)

## Referències

* 1 2 ONLUS®, Museo del Ciclismo Associazione Culturale. «Museo del Ciclismo - Herbert NEBE» (en italià). [Consulta: 21 desembre 2024].
* 1 2 «CycleBase» (en italià). [Consulta: 21 desembre 2024].
# Patinet de gel

Un patinet de gel (en suec Spark o Sparkstötting) és un vehicle propi dels països escandinaus, proveït de patins en lloc de rodes i d'un manillar per a governar-lo, amb el qual hom es desplaça fent-lo lliscar sobre la neu o el glaç.
El patinet de gel clàssic consisteix en un seient amb respatller, que fa de manillar, amb dos petges sobre els dos llargs patins. Alguns tenen fre de peu. També hi ha patinets de gel sense seient, els quals tenen només un patí, i un pal amb manillar per a governar-lo.

## Referències

* ↑ «Kepopas». Arxivat de l'original el 2015-01-13. [Consulta: 17 novembre 2018].
* ↑ Northmark. «The accidental hermit: A short history of the kick sled», 01-02-2010. [Consulta: 17 novembre 2018].
# Boscaler comú

El boscaler comú (Locustella luscinioides) és una espècie d'ocell de la família dels locustèl·lids (Locustellidae).
El seu estat de conservació es considera de risc mínim.

## Morfologia

És semblant al rossinyol bastard.
* Fa 14 cm de llargària.
* El dors és rogenc i el pit i el ventre són blanquinosos amb reflexos terrosos.
* El vió superciliar és desdibuixat.

## Subespècies

* Locustella luscinioides fusca
* Locustella luscinioides luscinioides
* Locustella luscinioides sarmatica

## Reproducció

Nidifica de maig a agost en totes les zones humides dels Països Catalans, tot i que no és excessivament abundant. Instal·la el niu entre els canyissos, prop de l'aigua.

## Distribució geogràfica

És comú a l'Europa central, a França i a la península Ibèrica.

## Costums

El cant és inconfusible: consisteix en una nota sostinguda durant més d'un minut, semblant al cant d'una cigala o d'una llagosta, origen del nom genèric que ostenta. Sol emetre'l des de dalt de tot de les canyes o el canyís.
És una espècie estival que pot observar-se de març a octubre, com la majoria dels ocells de canyissar.

## Referències

* ↑ «Boscaler comú». Cercaterm. TERMCAT, Centre de Terminologia. Rev. 16 agost 2023 (català)
* ↑ «Grassbirds, Donacobius, tetrakas, cisticolas, allies» (en anglès). IOC World Bird List Version 13.2. International Ornithologists' Union, 01-07-2023. [Consulta: 14 agost 2023].
* ↑ del Hoyo, Josep. All the birds of the world (en anglès). Barcelona: Lynx editions, 2020, p. 601. ISBN 978-84-16728-37-4.
* ↑ BirdLife International. «Savi's Warbler. Locustella luscinioides» (en anglès). Llista Vermella d'Espècies Amenaçades de la UICN. Unió Internacional per a la Conservació de la Natura, 2016. [Consulta: 14 agost 2023].
* ↑ Llorente, Gustavo: Els vertebrats de les zones humides dels Països Catalans. Editorial Pòrtic, S.A. Col·lecció Conèixer La Natura, núm. 6, plana 132. Desembre del 1988, Barcelona. ISBN 84-7306-354-6

## Enllaços externs

* Estudi de la població del boscaler comú al Principat de Catalunya. (català)
* Fotografies i enregistraments sonors del boscaler comú. (anglès)
* Descripció i hàbitat del boscaler comú. (francès)
* Taxonomia d'aquesta espècie. (anglès)
# Bilió

Un bilió és un nombre natural que s'escriu 1.000.000.000.000 (10¹²). Correspon per tant a un milió de milions. En el sistema binari s'escriu 1110100011010100101001010001000000000000 i en l'hexadecimal és E8D4A51000. La seva factorització en nombres primers és 2¹² × 5¹². El prefix que el designa al Sistema Internacional d'Unitats és Tera.

## El bilió anglosaxó

Durant el segle xvii un corrent minoritari de matemàtics francesos i italians van adoptar la denominació de bilió per a referir-se a mil milions (10$^9$ o 1.000.000.000), nombre que a la resta del món rebia la denominació de miliard. Aquesta denominació s'ha mantingut en anglès americà, portuguès brasiler, grec i turc. L'anglès britànic mantingué la denominació tradicional de bilió fins al 1974, any en el qual el govern del Regne Unit adoptà oficialment "l'escala curta" i actualment el billion s'entén allí que és 10$^9$ (l'equivalent a mil milions o miliard de "l'escala llarga").

## Errors habituals de traducció

Com a conseqüència d'aquesta disparitat de definicions es produeixen errors freqüents en la traducció d'articles de l'anglès a altres idiomes. Fins i tot alguns britànics poden arribar a desconèixer si un text en anglès fa referència a un o altre significat, perquè encara hi ha un cert grau de coexistència d'ambdós usos, tot i el retrocés del tradicional.
En aquest sentit, en català un billion anglosaxó s'ha de traduir com a miliard. Igualment, un billionaire cal traduir-lo com a mil-milionari o, tot i que és menys usat, com a miliardari. Alternativament, pot emprar-se la traducció menys precisa de multimilionari.
Un error anàleg és també en la traducció de trillion. Per exemple, el PIB dels Estats Units d'Amèrica, en anglès seria 13.5 trillion US dollars, que correspondria a 13,5 bilions de dòlars en català (tot i que totes dues denominacions es refereixen a la mateixa xifra, 13,5x10$^{12}$).

## Referències

* ↑ Who wants to be a trillionaire? (anglès)

## Vegeu també

* Escales curta i llarga
* Miliard
# Hernando Fitz-James Stuart y Falcó

Hernando Fitz-James Stuart y Falcó (Madrid, 3 de novembre de 1882 - Paracuellos de Jarama, 7 de novembre de 1936) va ser un noble espanyol, XVI duc de Peñaranda de Duero, gran d'Espanya, XII marquès de Valderrábano, XI comte de Montijo, gentilhome de cambra del rei Alfons XIII d'Espanya, jugador de polo que va guanyar una medalla de plata als Jocs Olímpics d'Anvers de 1920 i que va ser assassinat durant la Guerra Civil Espanyola.
Era el tercer fill de Carlos María Fitz-James Stuart y Portocarrero, XVI duc d'Alba de Tormes i de la seva esposa María del Rosario Falcó y Osorio, XXI comtessa de Siruela. Era germà de Jacobo Fitz-James Stuart y Falcó, duc d'Alba de Tormes. Es casà el 1920 amb María del Carmen de Saavedra y Collado, XIII marquesa de Villaviciosa.
Gran aficionat a la caça i el polo, el 1920 va prendre part en els Jocs Olímpics d'Anvers, on guanyà la medalla de plata en la competició de polo en perdre la final contra la selecció britànica. Compartí equip amb Jacobo Fitz-James Stuart, Leopoldo Saínz de la Maza, Jacobo Fitz-James Stuart i José de Figueroa. Quatre anys més tard, als Jocs de París fou quart en la competició de polo.
Va morir assassinat el 7 de novembre de 1936 a Paracuellos de Jarama durant les matances de Paracuellos.

## Referències

* 1 2 «Hernando Fitz-James Stuart, el duque alegre asesinado en Paracuellos» (en castellà), 06-11-2015. [Consulta: 20 agost 2024].
* ↑ «Olympedia – Hernando, Duque Fitz-James». [Consulta: 20 agost 2024].
# Hersham and Walton Motors

Hersham and Walton Motors o HWM va ser una empresa de fabricació de cotxes anglesa que va arribar a competir a la Fórmula 1.
HWM va competir a la Fórmula 1 des de la temporada 1951 fins a la de 1955.

## A la en Fórmula 1

| Any | Pilot | nª de GPs |
| 1951 | George Abecassis | 1 |
| 1951 | Stirling Moss | 1 |
| 1952 | Lance Macklin | 6 |
| 1952 | Peter Collins | 5 |
| 1952 | Tony Gaze | 4 |
| 1952 | Duncan Hamilton | 2 |
| 1952 | Paul Frere | 2 |
| 1952 | Dries van der Lof | 1 |
| 1952 | George Abecassis | 1 |
| 1952 | Johnny Claes | 1 |
| 1952 | Roger Laurent | 1 |
| 1952 | Stirling Moss | 1 |
| 1952 | Yves Giraud Cabantous | 1 |
| 1953 | Lance Macklin | 6 |
| 1953 | Peter Collins | 4 |
| 1953 | Paul Frere | 2 |
| 1953 | Yves Giraud Cabantous | 2 |
| 1953 | Albert Scherrer | 1 |
| 1953 | Duncan Hamilton | 1 |
| 1953 | Jack Fairman | 1 |
| 1953 | John Fitch | 1 |
| 1954 | Lance Macklin | 1 |
| 1955 | Ted Whiteaway | 1 |
# Cílix (ceràmica)

Una cílix (en català també conegut com a cílica, del grec κύλιξ, 'copa') és una copa per a beure vi, amb un cos relativament poc profund i ample, aixecat sobre un peu i amb dues nanses disposades simètricament.
El cercle d'interior gairebé pla sobre la base d'interior de la copa, anomenat tondo, va ser la superfície principal per a la decoració pintada en els cílix de figures negres o de figures vermelles dels segles vi i v aC.
Com les representacions estaven cobertes de vi, les escenes només es revelaven per etapes quan el vi s'exhauria. Van ser sovint dissenyats amb això al cap, amb escenes creades amb el propòsit que sorprenguessin el bevedor en quedar al descobert. Com el principal ús del cílix era en els simpòsiums, sovint es decoraven amb escenes divertides, romàntiques, o de naturalesa sexual, que es feien visibles quan l'assistent es bevia la copa. Dionís, el déu del vi, i els seus sàtirs n'eren temes corrents.
També es representaven escenes d'amor, sexe o orgies. La forma del cílix permetia al bevedor beure mentre estava recolzat, com es feia en els simposis. En aquest mateix context dels simposis, aquesta mena de copa es feia servir també per a jugar al joc del còtabos.
A Catalunya, s'hi conserva un exemplar a la Biblioteca Museu Víctor Balaguer de Vilanova i la Geltrú, trobat al poblat ibèric de Darró per Joan Bellmunt i Poblet el 1965. És un cílix grec de peu baix, o copa grega àtica amb dues nanses planes, de ceràmica de vernís negre, dels segles V-IV aC. Tipològicament, és un Lamboglia 42A / Morel 4271. Núm. inventari 3220 B.M.V.B.

## Referències

* ↑ Garcia Petit, Lluís et Al. Diccionari d'arqueologia [en línia]. Barcelona: Centre de Ternimologia, 2009 [Consulta: 28 maig 2014].
* ↑ Diccionario de Arte II (en castellà). Barcelona: Biblioteca de Consulta Larousse. Spes Editorial SL (RBA), 2003, p.18. DL M-50.522-2002. ISBN 84-8332-391-5 [Consulta: 2 desembre 2014].
* ↑ Trullén, Josep Maria (dir). Biblioteca Museu Víctor Balaguer. Guia de les Col·leccions del Museu. Organisme Autònom BMVB, 2001, p.34. ISBN 84-931438-3-9.
Viccionari
# Erk Sens-Gorius

Erk Sens-Gorius (Hannover, 25 de gener de 1946) és un tirador d'esgrima alemany, ja retirat, especialista en floret, que va competir sota bandera de la República Federal Alemanya durant les dècades de 1960 i 1970.
El 1972 va prendre part en els Jocs Olímpics d'Estiu de Munic, on fou cinquè en la prova de floret per equips del programa d'esgrima. Quatre anys més tard, als Jocs de Montreal, guanyà la medalla d'or en la mateixa prova.
Durant la seva carrera esportiva va prendre part en quatre edicions del Campionat del món d'esgrima, el 1969, 1970, 1971 i 1975.

## Referències

* 1 2 «Olympedia – Erk Sens-Gorius». [Consulta: 27 novembre 2023].
# Geniofrinins

Els geniofrinins (Genyophryninae) són una subfamília d'amfibis anurs de la família dels microhílids.

## Taxonomia

* Albericus
* Aphantophryne
* Austrochaperina
* Choerophryne
* Cophixalus
* Copiula
* Genyophryne
* Liophryne
* Oreophryne
* Oxydactyla
* Sphenophryne
# Democristians Eslovens

Els Democristians Eslovens (en eslovè Slovenski krščanski demokrati, SKD) va ser un partit polític de centredreta d'Eslovènia actiu durant 1989 i l'any 2000.
Va ser fundat com a Moviment Social Cristià Eslovè el març de 1989, modificat el 2 de novembre del mateix any com a Democristians Eslovens i Lojze Peterle va ser elegit com a president.
Entre 1990 i 1992, va ser el partit més important de l'aliança DEMOS. Entre 1992 i 1996, va formar una gran coalició amb la Liberal Democràcia d'Eslovènia, i els seus membres eren ministres al segon gabinet de Janez Drnovšek. Entre 1996 i 2000 es va mantenir a l'oposició. L'any 2000 es va fusionar amb el Partit Popular Eslovè (SLS). Poc després, però, diversos antics membres destacats dels democristians, inclosos Lojze Peterle i el primer ministre Andrej Bajuk, van abandonar el SLS i van formar Nova Eslovènia.
Els democristians eslovens van ser els hereus legals oficials de l'històric Partit Popular Eslovè, el partit polític més important a les terres eslovenes entre 1907 i 1941.

## Resultats electorals
### Assemblea Nacional

| Any | Vots | % | Escons | +/- | Govern |
| 1990 | 140,403 | 12.98 | 11 / 90 | Nou | Coalició |
| 1992 | 172,424 | 14.51 | 15 / 90 | 4 | Coalició |
| 1996 | 102,852 | 9.62 | 10 / 90 | 5 | Oposició |

## Referències

* ↑ «Slovenia». Arxivat de l'original el 2002-10-09. [Consulta: 18 agost 2024].
* ↑ «11. 1. 1992: Slovenski krščanski demokrati o pripravah na volitve | GOV.SI» (en eslovè), 11-01-2022. [Consulta: 18 agost 2024].
# Demòcrates Nacional Progressistes

Els Demòcrates Nacional Progressistes (en anglès National Progressive Democrats, NPD) foren un partit polític socialista irlandès.
Fou fundat el 1958 per Noel Browne (antic membre del Clann na Poblachta) i Jack McQuillan amb influència ideològica socialista. Entre 1958 i 1961 aconseguí que 7 de les 9 propostes que va presentar al Dáil Éireann fossin aprovades. A les eleccions al Dáil Éireann de 1961 va obtenir dos escons i entre 1961 i 1965 van presentar 1.400 esmenes i propostes al govern de Seán Lemass. Malgrat ser considerats com a veritable oposició, el 1963 es va dissoldre el partit quan els seus dos diputats ingressaren en el Partit Laborista.

## Resultats electorals

| Any | Líder | Vots | % | Escons | ± | Pos. | Govern |
| 1961 | Noël Browne | 11,490 | 1.0% | 2 / 144 | 2 | 4t | Oposició |

## Referències

* ↑ «Podcast – The National Progressive Democrats» (en anglès), 17-09-2020. [Consulta: 12 octubre 2020].
* ↑ «National Progressive Democrats» (en anglès). [Consulta: 5 març 2024].
# Demòcrates Units

Demòcrates Units (en grec: Ενωμένοι Δημοκράτες, Enomeni Dimokrates) és un partit polític de Xipre d'ideologia liberal. Va ser fundat per l'ex president de Xipre George Vasiliou el 1993 amb el nom de Kinima Eleftheron Dimokraton (Moviment dels Demòcrates Lliures). Més tard es va fusionar amb ADISOK (un grup de dissidents d'AKEL) per formar els Demòcrates Units. El partit és membre del Partit dels Liberals Demòcrates i Reformistes Europeus. El seu membre al parlament, Androulla Vasiliou és membre de la Mesa del PLDRE. A les eleccions legislatives xipriotes de 2001 el partit va obtenir el 2,6% del vot popular i 1 de 56 seients. Durant el referèndum de 2004 el partit va donar suport al Pla Annan per Xipre.
El 2005, el president del partit George Vasiliou renunciar i Michalis Papapetrou va ser elegit nou president. A les eleccions legislatives xipriotes de 2006, el partit va obtenir només l'1,6% i va perdre la representació parlamentària. Després de la pèrdua de la representació parlamentària Michalis Papapetrou va expressar la voluntat de dimitir com a líder del partit. El març de 2007 el vicepresident Praxoula Antoniadou va prendre el lideratge del partit.

## Resultats electorals
### Cambra de Representants

| Any | Líder | Vots | % | Escons | Pos. |
| 1996 | George Vasiliou | 13.623 | 3,7% | 2 / 56 | 5è |
| 2001 | George Vasiliou | 10.635 | 2,6% | 1 / 56 | 6è |
| 2006 | Michalis Papapetrou | 6.567 | 1,6% | 0 / 56 | 7è |
| 2011 | Praxoula Antoniadou | Van donar suport a AKEL | Van donar suport a AKEL | Van donar suport a AKEL | Van donar suport a AKEL |
| 2016 | Praxoula Antoniadou | No hi van participar | No hi van participar | No hi van participar | No hi van participar |
| 2021 | Praxoula Antoniadou | No hi van participar | No hi van participar | No hi van participar | No hi van participar |

### Parlament Europeu

| Any | Líder | Vots | % | Escons | Pos. | Grup |
| 2004 | George Vasiliou | 6.534 | 1,95% | 0 / 6 | 6è | - |
| 2009 | Praxoula Antoniadou | Van donar suport a AKEL | Van donar suport a AKEL | Van donar suport a AKEL | Van donar suport a AKEL | Van donar suport a AKEL |
| 2014 | Praxoula Antoniadou | No hi van participar | No hi van participar | No hi van participar | No hi van participar | No hi van participar |

## Presidents

* 1996-2005: George Vasiliou
* 2005-2007: Michalis Papapetrou
* 2007- : Praxoula Antoniadou

## Enllaços externs

* Web oficial